Reprezentarea grafică a oului e întâlnită pe tot globul.
Este mai răspândit decât crucea.
Era ceva cu o mare putere care, teoretic, putea fi eliberată.
Pare să indice sursa originii noastre.
Ar trebui să ne dea de gândit...
dacă am ajuns aproximativ la aceeaşi concluzie
la care au ajuns acum mii de ani...
de unde au avut strămoşii aceste informaţii?
Au venit de la extratereştri?
Încă din zorii civilizaţiei,
omenirea şi-a pus originile
pe seama zeilor şi a altor vizitatori din stele.
Să fie, oare, adevărat?!
Chiar ne-au ajutat fiinţe extraterestre să ne scriem istoria?
Dacă da, am putea descoperi adevărul,
când vom descifra Oul Cosmic?
EXTRATEREŞTRI ANTICI
MITUL OULUI COSMIC Sezonul 11, episodul 6
Traducerea şi adaptarea VLAD [ONE]
O pictură străveche, într-o peşteră din Africa.
Obiecte din lut pentru ritualuri, descoperite în Suedia.
O sculptură bizară... găsită în China.
În întreaga Antichitate, un simbol este mai prezent decât oricare altul:
simbolul oului.
Oul este una dintre cele mai sacre reprezentări.
Este mai răspândit decât crucea, steaua sau roata.
Apare în toate colţurile lumii, în toate perioadele şi tradiţiile.
Am găsit ouă din piatră peste tot în lume.
De exemplu, au fost găsite în Egipt.
Inclusiv pe Insula Paştelui a fost găsit un ou din piatră.
Deci, motivul oului este întâlnit pe tot cuprinsul Pământului.
Uimitor este că oul...
ceea ce denumim cosmogonia oului (tradiţia/cultul oului, n.t.),
este o sumă de mai multe cosmogonii (tradiţii, n.t.).
Îl avem în tradiţia scandinavă, în cea mediteraneană,
la greco-romani nu apare,
însă apare în mitologiile egipteană şi feniciană.
De asemenea, îl avem pe alocuri în Orientul Mijlociu
şi chiar în mitologia vedică.
Aşadar, în culturi cu totul diferite.
Este posibil să existe o origine comună
pentru mitologiile sud-americană, amerindiană, nordică şi vedică?
Nu avem nicio dovadă.
Deci, e greu de spus unde îşi au originile
şi de ce toţi folosesc acest simbol.
Cum se face că atât de multe culturi antice,
despărţite de zeci de mii de kilometri, folosesc motivul oului?
În mod evident, este asociat cu Creaţia.
Creaţia este un mister, este închinată vieţii.
Reprezintă, de asemenea, un nou început,
un simbol pe care-l folosim de Paşte.
Culturile care au născocit aceste poveşti
au recunoscut ceva în mitul naşterii,
al Creaţiei, al fertilităţii, al reproducerii,
ceva plin de înţelesuri pentru a fi povestit.
Deşi cea mai răspândită interpretare
este că oul simbolizează fertilitatea şi crearea vieţii,
unii investigatori se întreabă
de ce există atât de multe reprezentări ale oului,
des întâlnite în toată lumea antică,
care descriu oameni ce ies din ele.
Există multe poveşti, peste tot în lume,
despre cum a pornit viaţa sub forma unui ou,
inclusiv viaţa umană începe cu un spermatozoid şi un ou (ovul).
Cum şi-au dat seama anticii că oamenii au ouă (ovule)?
Ar fi putut avea oamenii antici
cunoştinţă de faptul că oamenii ies din ouă?
Ori s-ar putea ca acest simbol să fi avut
un înţeles mult mai profund pentru ei...
unul care să dezvăluie o legătură extraterestră?
Adepţii paleoastronauticii sugerează
că poveştile despre ou oferă dovezi de necontestat
că acesta nu a fost o simplă reprezentare a fertilităţii.
Aproape la fel de răspândită ca şi motivul oului
este şi noţiunea cunoscută drept "Oul Cosmic".
În vreme ce denumirea variază de la o cultură la alta,
povestea este întotdeauna aceeaşi:
că întreg Universul îşi are originea într-un Ou.
L-au numit "oul cosmic",
"oul de argint", "oul magic", "oul vrăjit" sau "oul zeilor".
Peste tot în lume există astfel de poveşti ale Creaţiei,
despre un ou care se sparge şi din care iese apa vieţii.
În mitologia chineză, există conceptul
despre Universul ce a ieşit din haosul primordial.
Iar acest haos primordial, în multe descrieri, este autonom.
Este ca un ou cosmic.
Iar din acest haos primordial,
în care se află totul, şi-a făcut apariţia Universul.
La început, s-a divizat în două concepte fundamentale: Yin şi Yang,
apoi în trei, ulterior în 10.000, în principiu, la infinit.
Hinduşii au explicat expansiunea Universului sub forma unui ou.
Brahmanda este un termen sanscrit compus din două cuvinte:
brahma şi anda.
Brahma înseamnă "zeul Creaţiei", anda înseamnă "ou".
Aşadar, înseamnă, de fapt, Oul Cosmic.
Multe culturi antice descriu un mit al Creaţiei
în care Universul eclozează dintr-un ou.
Este incredibilă această diversitate de învăţături care subliniază ideea
că Universul se trage dintr-un fel de nucleu primordial.
Miturile întâlnite în diferite culturi, despre Oul Cosmic,
înfăţişând un punct central din care a explodat Universul,
i-a determinat pe unii să se întrebe dacă aceasta nu ar putea fi
o descriere a ceea ce savanţii numesc astăzi "Big Bang".
În 1931, astronomul belgian George Lemaitre
propunea că întregul Univers îşi are originea într-un punct singular.
El îl numea "atomul primar".
Acest atom, pe care îl mai denumea şi Ou Cosmic,
a stat la baza întregii Creaţii.
Întrebarea este, cum de ştiau strămoşii noştri despre el?
A fost doar intuiţia, sau li s-a spus?
Dacă cineva le-a spus, înseamnă că nu suntem singuri în Univers.
Am încheiat discuţia!
Ar trebui să ne dea de gândit...
dacă am ajuns la aproximativ aceeaşi concluzie
la care au ajuns acum mii de ani în textele sanscrite...
de unde au avut ei aceste informaţii?
Le-au primit de la extratereştri?
Ar putea simbolul Oului Cosmic, laolaltă cu miturile despre Creaţie,
să dezvăluie că strămoşii noştri aveau cunoştinţe ştiinţifice
despre cum s-a creat Pământul şi, de fapt, întregul Univers?
Dacă da, este posibil ca acestea să le fi fost predate de extratereştri?
Adepţii paleoastronauticii sugerează că,
pe lângă această posibilitate,
ar putea exista o explicaţie şi mai clară
legată de conceptul Oului Cosmic...
una în directă legătură cu sosirea vizitatorilor extratereştri.
Urmează...
Ei precizează clar... aceste ouă... au venit de undeva de acolo...
Aceasta sugerează că extratereştri le-au influenţat civilizaţia.
Mali, vestul Africii.
Aici, ascunse printre Terasele din Bandiagara,
se află sute de sate, locuite de poporul dogon.
Consideraţi a fi urmaşii egiptenilor,
arheologii spun despre anticul trib nomad
că s-a stabilit în această regiune prin anul 1000 e.N.
Ca şi în cazul altor culturi antice,
mitul dogon al Creaţiei implică un Ou Cosmic.
În vestul Africii, mitul dogon al Creaţiei
spune că cea mai timpurie divinitate, Amma,
zeul tuturor lucrurilor, a luat forma unui ou.
Când oul s-a deschis, s-a transformat într-un vârtej,
răspândindu-şi conţinutul în toate direcţiile.
Astfel, s-au format toate galaxiile şi planetele.
Dogonii spun că zeii lor, numiţi Nommo,
au coborât pe Pământ cu Oului Cosmic...
iar când au aterizat, pământul s-a cutremurat.
O spun foarte clar...
aceste ouă au venit de undeva de acolo...
au venit din infinitatea întunecată şi rece.
Ce descriere poetică a spaţiului!
Dogonii spuneau că îşi au originile la steaua Sirius B.
Interesant este că am descoperit Sirius B la 40 de ani
după ce dogonii au făcut public acest mit,
care este, de fapt, mult mai vechi.
În el, se sugerează că Oul Cosmic simbolizează nava extratereştrilor,
despre care dogonii spun
că au venit de la Sirius şi le-au influenţat civilizaţia.
Ar fi putut avea dogonii cunoştinţe despre Sirius B
de la extratereştri veniţi pe Pământ într-o navă în formă de ou?
S-ar putea ca Oul Cosmic să nu simbolizeze doar cunoştinţele
despre cum s-a format Universul,
ci şi vehicule reale ce au coborât din cer?
Adepţii paleoastronauticii spun că da
şi sugerează că există dovezi despre nave similare
ce au fost observate în vremurile noastre.
24 aprilie 1964. 6:00 P.M.
Socorro, New Mexico.
În timpul unei urmăriri, sergentul Lonnie Zamora aude un vuiet puternic
şi vede flăcări pe cer la sud-vest.
Gândindu-se că a explodat o baracă cu dinamită,
Zamora întrerupe urmărirea pentru a face cercetări.
S-a îndreptat în direcţia de unde credea că s-a produs explozia.
Când ajunge în zonă, vede un obiect în formă de ou,
sprijinit pe trei picioare,
şi două creaturi micuţe în exteriorul lui, echipate în alb.
Conform declaraţiei sale, când a încercat să se apropie,
creaturile au pătruns înapoi în vehicul
şi au decolat într-o coloană de foc.
Fireşte, când au sosit ajutoarele, obiectul deja plecase.
Din fericire, urmele de pe sol, unde stătuse nava, erau încă vizibile,
demonstrând clar că ceva atinsese pământul,
apoi se desprinsese de el şi urcase la cer.
După câteva zile, o echipă de investigatori de la FBI,
Forţele Aeriene şi de la baza de rachete White Sands au examinat locul.
Imediat cum presa a publicat întâmplarea,
au apărut mai mulţi martori cu descrieri similare.
Evenimentul a făcut înconjurul planetei, pentru că J. Allen Hynek,
care era pe atunci directorul "Centrului pentru Studierea OZN-urilor"
şi care lucra pentru Forţele Aeriene la investigarea "Fenomenului OZN",
a luat legătura cu Lonnie Zamora şi au convenit să meargă la faţa locului.
Doctorul J. Allen Hynek a fost, mai degrabă, sceptic
în legătură cu fenomenul OZN, iar în unele cazuri
chiar un demistificator al fenomenului.
Într-o mare măsură, şi-a schimbat părerea când s-a ocupat
de "cazul Zamora" şi, într-un final, a devenit un partizan al fenomenului.
Incidentul este inclus imediat în "Proiectul Blue Book",
o operaţiune a Forţelor Aeriene demarată în 1952,
pentru catalogarea şi investigarea apariţiilor
de obiecte zburătoare neidentificate.
Deşi public, "Proiectul" a minimalizat întregul fenomen OZN
şi "cazul Zamora" în mod special,
deşi în culise altfel au stat lucrurile.
Maiorul Hector Quintanilla, şeful "Proiectului" la aceea vreme,
pregăteşte un memoriu secret adresat CIA.
În principiu, în memoriu se spunea că nu există nicio îndoială
că Zamora văzuse ceva neobişnuit,
ceva din altă parte care aterizase pe planeta noastră.
Avem un obiect metalic de forma unui ou.
Există mai mulţi martori care declară că au văzut obiectul
şi există sute de martori care au auzit vuietul.
Avem urme ale aterizării.
Există o mulţime de dovezi, este incredibil!
Ar fi putut avea sergentul Zamora o întâlnire similară
cu cea la care au asistat strămoşii dogonilor în urmă cu mii de ani?
Dacă da, ar putea aceasta însemna că simbolul Oului Cosmic
a fost folosit pentru a reprezenta nu numai începuturile Universului,
dar şi nava folosită de fiinţele
care au furnizat strămoşilor noştri aceste cunoştinţe?
Adepţii paleoastronauticii sugerează că există
şi o altă semnificaţie a acestui simbol universal,
iar indiciile pot fi găsite prin examinarea unui ou din piatră
care poartă un alt simbol misterios.
Urmează...
Dacă ne uităm prin găurile acestor pietre,
s-ar putea să vedem creaturi supranaturale.
Dacă această piatră druidă era un dispozitiv extraterestru?
Silves, Portugalia. 1984.
În timp ce săpau o fântână pe un teren ce domină anticul port,
fermierii dau peste un obiect ciudat îngropat în pământ,
un ou din calcar de 2 metri lungime, având un desen misterios
ce ieşea în relief pe suprafaţa lui.
Oul a fost datat ca fiind cel puţin din 3.500 î.E.N.,
savanţii concluzionând că ar putea fi chiar mai vechi.
Astăzi, Oul Algarve este expus la Muzeul Lagos,
la 30 de km distanţă de locul unde a fost descoperit.
Scriitorul Peter Daughtrey a studiat cu atenţie oul,
încercând să desluşească povestea din spatele acestei relicve din piatră.
Cum a clasificat muzeul această piatră?
Au clasificat-o drept monument megalitic, o piatră verticală,
existând multe asemănătoare pe coasta de vest a Portugaliei,
în Franţa, Marea Britanie, Irlanda, Ţara Galilor şi Scoţia.
Majoritatea sunt blocuri de piatră
plasate în poziţie verticală, fasonate superficial.
După cum vezi, aceasta este ceva mai mult decât o banală piatră.
Este o adevărată sculptură, sau a fost o sculptură.
Interesant este că întâlnim aceste ouă,
aceste omphalos (relicve religioase), peste tot în lume.
Simboluri ale creaţiei.
Exact!
Fiecare cultură avea unul.
Există o legendă slavonă prin Bosnia şi Iugoslavia,
care spune că îşi au originea într-un ţinut din vestul oceanului,
care s-a scufundat.
Iar nucleul religiei de pe insulă era un ou mare şi alb, din piatră.
Acesta a fost alb.
Se vede că a fost îngropat, pământul la decolorat,
însă este gresie... gresie albă.
Vorbim despre ceva... incredibil de vechi.
Iar chestia asta de la jumătate...
seamănă cu un toiag...
care, de-a lungul istoriei, a fost un simbol al puterii şi creaţiei.
Moise avea unul,
iar în Mesopotamia, toiagul reprezenta simbolul puterii zeilor.
Dacă ne uităm la acesta,
ar putea sta la originea acelui simbol
folosit în medicină, cu şarpele încolăcit.
În mitologia greacă, Asclepius, zeul medicinei,
este întotdeauna zugrăvit cu un baston cu şarpele încolăcit.
Iar caduceul grecesc, un sceptru purtat de zeul Hermes,
este format din doi şerpi încolăciţi,
fiind aproape identic cu desenul de pe Oul Algarve.
În vreme ce şarpele şi oul sunt considerate simboluri ale fertilităţii,
adepţii paleoastronauticii sugerează
că o combinaţie între cele două ar putea avea o altă semnificaţie.
Ei cred că ar putea reprezenta o tehnologie extraterestră...
iar ca dovadă arată către Oul Druid, sau "piatra şarpelui".
Ouăle druide sunt pietre ovale sau rotunjite,
adesea confecţionate din material calcinat... ca acesta.
Conform lui Plinius cel Bătrân,
aceste ouă druide erau folosite pentru a vindeca bolile,
iar dacă ne uităm prin găurile acestor pietre,
s-ar putea să vedem creaturi supranaturale.
Chiar să fie vorba despre o piatră magică, cu proprietăţi miraculoase?
Sau aceste proprietăţi miraculoase îşi au corespondenţa în realitate?
Dacă această piatră druidă nu era un simplu obiect de cult,
ci, la origine, era un dispozitiv extraterestru?
Ar putea Oul Druid să deţină puteri nepământene?
Adepţii paleoastronauticii sugerează
că indicii suplimentare s-ar putea găsi
prin examinarea unui alt obiect în formă de ou,
despre care se spunea că ar conecta oamenii cu zeii.
Delfi, Grecia.
Amplasată în centrul acestui complex arheologic,
se află o relicvă din piatră, denumită omphalos.
Omphalos-ul este gravat cu un model diferit de cel întâlnit pe Oul Algarve,
format numai din linii încrucişate pe toată suprafaţa pietrei.
Se crede că este o reproducere antică a omphalos-ului original, care,
conform grecilor, marchează "buricul Pământului".
Aceasta este o replică în miniatură a omphalos-ului de la Delfi.
Prezintă aceste şuviţe ciudate, întrepătrunse,
iar tăbliţa de la locul unde este amplasată această piatră
spune că, de fapt, acest obiect a picat din cer,
iar ulterior, datorită lui Zeus, a apărut viaţa pe Pământ.
Conform mitologiei elene, piatra cerească permitea
comunicarea nemijlocită cu zeii.
Tradiţia delfică se baza pe un fel de comunicare.
Un oracol, o fiinţă umană, un preot, tot o persoană,
putea primi cunoştinţe direct de la un zeu.
Iar în centrul acestei tradiţii ciudate stătea oul omphalos.
Deci, ar trebui să ne întrebăm... ce s-a întâmplat aici?
De ce era atât de important Oul Cosmic pentru aceste preotese?
Erau în măsură să-l folosească ca pe un dispozitiv tehnic
care să le stimuleze creierul, pentru a face aceste profeţii?
Ar fi putut omphalos-ul, asemenea Oului Druid,
să fi fost un dispozitiv care conecta oamenii cu fiinţe din altă parte?
Ar putea aceste mituri antice ale Oului Cosmic încă să poarte un mesaj...
că în interiorul nostru există o conexiune cu mari forţe din Univers?
Poate că indicii suplimentare s-ar putea găsi
analizând un alt aspect al simbolului de pe Oul Algarve
şi cum ar putea fi asociat
cu o structură biologică din interiorul corpului uman.
Urmează...
Avem ceva cu o vechime de 5.000 de ani,
care prezintă o spirală dublă.
Aceasta se poate traduce printr-un singur cuvânt: însămânţare.
Însămânţarea unei planete.
Almaty, Kazahstan. Mai, 2013.
Completând jurnalul Icarus,
savanţii Vladimir Shcherbak şi Maxim Makukov
fac o propunere şocantă:
că există un cod inteligent în propriul nostru ADN.
Ei au ajuns la concluzia că există o certă precizie matematică şi...
ceea ce se numeşte "verificare digitală a structurii" în interiorul ADN-ului,
aşa cum au calculatoarele,
verificarea codului de instrucţiuni pentru a se asigura că structura e integră.
Acum ştim că codul genetic al ADN-ului
este un limbaj elevat, compus din miliarde de caractere,
ordonate perfect, aproape la fel ca limbajul informatic.
Însă este atât de complex şi de precis,
încât geneticienii încă nu cunosc originea ADN-ului.
Cei doi savanţi susţin că studiul lor se bazează
pe o teorie controversată despre originea ADN-ului,
care a fost iniţial propusă de Francis Crick,
unul dintre cei doi oameni responsabili
cu descoperirea structurii moleculei ADN, în 1953.
În jurnal, ei sugerează că ADN-ul nostru nu este de pe Pământ.
Teoria este invocată ca dovadă pentru Panspermia,
ideea că noi am fost, de fapt, însămânţaţi din stele.
Ideea de bază a Teoriei Panspermia
este că seminţe de viaţă au fost trimise pe Pământ
în trecutul îndepărtat, de către o civilizaţie avansată.
Iar adepţii paleoastronauticii propun
că aceasta ar fi o parte din mesajul miturilor despre Oul Cosmic.
Peste tot în lume există poveşti despre ouă strălucitoare
ce coboară din cer şi din care viaţa a apărut.
Iar aceasta se poate traduce printr-un singur cuvânt: însămânţare.
Însămânţarea unei planete.
Când privim la Oul Algarve, aceşti şerpi încolăciţi
pot fi interpretaţi şi ca spirale ADN.
Aici avem ceva vechi de 5.000 de ani,
care prezintă o spirală dublă.
Pare să simbolizeze, într-un fel aparte, Oul Cosmic...
... creaţia cosmosului, care este...
... acolo unde a apărut viaţa şi... de unde omenirea a pornit.
Este posibil ca desenul găsit
pe Oul Algarve să reprezinte structura ADN-ului?
Adepţii paleoastronauticii spun că da
şi sugerează că acest simbol genetic poate fi întâlnit în toată lumea antică.
Spirala DNA este prezentă pe diferite roci şi stele antice.
De exemplu, să ne uităm la sigiliile cilindrice sumeriene.
Vedem spirale ADN şi zei, aceiaşi ca pe unele stele sumeriene.
Vedem aşa-numitele genii zburătoare sau genii înaripate.
Între aceste genii se află ceva ce arheologia numeşte Copacul Vieţii.
Însă, dacă ne uităm la Copacul Vieţii, este, în realitate, o spirală ADN.
Cele două genii lucrează.
Ele modifică informaţia ADN-ului,
o înlocuiesc... cu altă informaţie.
Aceasta este adevărata explicaţie,
trebuie doar să privim cu inteligenţa de astăzi.
Se pare că acest şarpe şi această forţă a oului
au legătură cu spermatozoizii şi ovulele noastre
şi cu spirala ADN, care este de forma şerpilor încolăciţi.
Aşadar, cum de au avut oamenii antici cunoştinţe despre acestea?
Au venit de la extratereştri?
Oul Cosmic, şerpii încolăciţi, ADN-ul...
toate reprezintă simboluri ale omenirii,
şi ale conceperii omenirii de către extratereştri.
O scenă în care putem vedea toate acestea
este cea cu Arhanghelul Gabriel,
care poartă o baghetă caduceu la Buna Vestire,
când Gabriel îi apare Fecioarei Maria
şi o anunţă că îl poartă pe Iisus.
Scena este sugestivă pentru manipularea genetică,
cu caduceul reprezentând simbolul unor zei,
fiinţe angelice ce s-au implicat în treburile oamenilor.
Ar putea misteriosul simbol întâlnit pe Oul Algarve
să fi fost lăsat ca indiciu că noi suntem produsul
manipulării genetice a extratereştrilor?
Ar putea fi aceasta explicaţia descrierilor cu oameni ce ies din ouă?
Adepţii paleoastronauticii spun că da,
însă sugerează că mitul Oului Cosmic mai are un capitol,
unul ce poate fi înţeles prin studierea
unei structuri biologice care ar putea deţine rolul cel mai important
în ceea ce înseamnă "a fi om".
Urmează...
Ne întrebăm dacă nu a fost un dar
din partea extratereştrilor, pentru a ne deştepta?
Creatorii noştri au conceput un instrument
pentru a ne ajuta să devenim mai pricepuţi decât suntem astăzi.
Pe întreg mapamondul, există tradiţii antice
care socotesc că centrul capului este sinonim cu centrul Pământului...
... cu centrul Universului...
şi chiar cu centrul însăşi creaţiei.
Acest centru este adesea descris având forma unui ou,
iar în unele culturi este identificat drept "Al Treilea Ochi".
Există multe culturi care ne îndrumă către aceeaşi direcţie.
Hinduşii îl numesc "Al Treilea Ochi", sau bindi.
Budiştii au "Al Treilea Ochi" pe fruntea lui Buddha.
Simbolismul din Mesoamerica pare să întruchipeze
abilitatea de a contacta şi comunica cu un tărâm spiritual,
folosindu-se de acest simbol secret care se regăseşte
în toate religiile importante ale lumii.
"Al Treilea Ochi" face referire la iluminare.
Este vorba despre această conexiune cu necunoscutul, cu Forţa Universului.
Considerăm că trăim singuri pe planeta noastră mică,
când, de fapt, cu toţii suntem conectaţi
cu orice obiect din Univers...
aceasta însemnând că suntem în directă legătură
cu fiecare fiinţă extraterestră din Univers.
Este posibil ca Oul Cosmic să nu fie
doar un simbol al Universului, sau despre cum s-a format el,
ci să reprezinte şi o conexiune
pe care fiecare dintre noi o avem cu cosmosul?
De asemenea, şi posibilitatea ca fiinţe extraterestre
să fi venit pe Pământ într-un trecut îndepărtat?
Adepţii paleoastronauticii atrag atenţia
că, deşi "Al Treilea Ochi" a fost catalogat drept o metaforă,
există o structură de forma unui ou în interiorul creierului,
esenţială în definirea noţiunii de "a fi om": talamusul.
Având forma a două ouă identice, talamusul se află în centrul creierului
şi este responsabil cu transmiterea informaţiilor
venite de la majoritatea receptorilor senzoriali.
Savanţii care studiază efectele stimulării talamusului
la pacienţii în comă, au sugerat de curând
că talamusul ar putea avea cea mai mare importanţă
în starea de conştienţă a omului.
Talamusul este ca o staţie de relee în creier,
deci recepţionează informaţii senzoriale,
cum sunt cele venite de la ochi sau de la urechi,
toate aceste senzaţii.
Primul loc în care ajung, după ce trec de organul de simţ, este talamusul.
Talamusul sortează informaţiile
şi le transmite către diferite părţi ale cortexului,
însărcinate cu procesarea informaţiilor senzoriale.
Dacă talamusul este vătămat, de obicei ne pierdem cunoştinţa.
Este un punct vital în care se adună informaţiile,
care apoi sunt distribuite în cortex.
Talamusul este numit "Felinarul", "Ochiul treaz"
şi chiar "Al Treilea Ochi".
Iar acum, când ştim despre ce e vorba, ne întrebăm,
a fost, de fapt, un dar din partea extratereştrilor, pentru a ne deştepta?
Care ne-a permis să luăm contact cu divinul, cu lumea extraterestră?
Poate că extratereştri care s-au implicat
în modelarea corpului uman şi în ajustarea creierului uman
au plasat talamusul acolo, în forma sa de ou,
ca un element de legătură cu o civilizaţie mai avansată,
din care ne tragem originile.
Ar putea talamusul să fie reprezentarea fizică
a lucrului pe care culturile antice îl numeau "Al Treilea Ochi"?
Dacă da, ar putea această componentă a creierului să acţioneze
ca o conexiune cu forţe mai avansate din Univers?
Deşi această teorie pare de necrezut,
adepţii paleoastronauticii sugerează că talamusul poate fi întâlnit
şi într-unul dintre cele mai remarcabile simboluri ale Egiptului...
"Ochiul lui Horus".
"Ochiul lui Horus", cunoscut şi ca "Ochiul lui Ra",
a fost un simbol al protecţiei, puterii regale şi sănătăţii.
Însă, a fost cunoscut şi sub denumirea de "Ochiul Providenţei",
ochiul atotvăzător al lui Dumnezeu.
Incredibil este că dacă ne uităm la talamus
şi la structura creierului care în înconjoară,
par identice cu "Ochiul lui Horus".
Asemănarea este izbitoare.
Conform savanţilor şi istoricilor,
egiptenii antici au fost conştienţi de forma acestor structuri craniene.
Ar trebui să ne amintim că anticii erau familiarizaţi
cu sacrificarea animalelor de toate tipurile.
Şi oamenii au fost despicaţi şi sfărâmaţi.
Ar fi avut la-ndemână o sumedenie de căi
prin care să studieze structura creierului.
E limpede că gândurile vin de la creier,
dar care parte a talamusului avea acest rol?
Cum să fi ştiut egiptenii că aceste părţi ale creierului conlucrează?
Este posibil ca ei să fi dobândit aceste cunoştinţe de la extratereştri?
Ar putea să ajute "Ochiul lui Horus" la rezolvarea enigmei Oului Cosmic?
Ar putea simbolul Oului Cosmic, împreună cu şerpii încolăciţi,
să fie reprezentări ale talamusului şi ADN-ului,
cele două particularităţi biologice cu rolul cel mai mare în definirea
noţiunii de "a fi uman"?
Savanţii estimează că 98.8% din ADN-ul uman este neutilizat.
Deci, s-ar părea că creatorii noştri, posibil extratereştri,
au conceput un instrument care să ne ajute să deblocăm, într-un final,
întreg potenţialul deja existent în ADN-ul şi corpul nostru
şi să devenim mai avansaţi decât suntem astăzi.
Este posibil ca forma banală a Oului Cosmic să fie un mesaj
transmis oamenilor de către extratereştri,
care ne spune nu numai de unde venim,
ci şi încotro ne îndreptăm?
Sau ar putea simboliza legătura noastră cu cosmosul?
Conform adepţilor paleoastronauticii
ar putea exista o explicaţie şi mai profundă.
În tradiţia Kabbalah, (Cabala, n.t.)
filosofia mistică ebraică apărută în secolul 6 î.E.N.,
o bulă iridescentă în formă de ou înconjoară corpul uman.
Texte indiene, datând de 5.000 de ani,
fac referire la această energie denumind-o pram.
Iar scrieri chineze cam din aceeaşi perioadă
conţin un concept similar, denumit chi.
Astăzi, există savanţi care sugerează
că există, de fapt, o asemenea energie care ne înconjoară
şi ne conectează cu toate lucrurile din Univers,
o noţiune reprezentată printr-o teorie numită "Universul Holografic".
Această descoperire ştiinţifică, dovedită matematic,
spune că avem iluzia unui univers fizic,
când, de fapt, totul îşi are originea într-o sămânţă sau un ou.
O singularitate.
Întreg spaţiul şi timpul, întreg Universul se află
într-un singur loc, ca într-un ou,
ne spune că, de fapt, există o geometrie,
că este posibil ca aceste câmpuri energetice să existe
şi că reprezintă, de fapt, esenţa vieţii din Univers.
În mod curios, în 2006, oamenii de ştiinţă italieni,
folosind informaţiile colectate de sonda Wilkinson,
anunţă că Universul chiar s-ar putea să aibă forma unui ou.
Şapte ani mai târziu, în 2013, savanţii de la NASA anunţă
că, deşi pare rotund, Pământul este tot de forma unui ou.
Este posibil ca anticul simbol al Oului Cosmic
să personifice noţiunea conform căreia
toate lucrurile din Univers sunt conectate?
Trebuie să ne întrebăm... reprezintă Oul Cosmic "Big Bang"-ul?
Reprezintă talamusul uman?
Multe dintre culturile antice au fost foarte consecvente
în a utiliza simbolismul la scară largă,
iar toate aceste aspecte ale Universului izvorăsc, esenţialmente,
din acest nucleu unic, adică din Oul Cosmic.
Analizând Oul Cosmic din diferite perspective,
chiar dacă ar exista la un nivel macro... forma Universului,
sau la un nivel micro... forma talamusului,
toate par să fie interconectate,
dovedind că această formă pare să ne conecteze
la un nivel superior al existenţei sau chiar cu fiinţe mai avansate,
pe care le-am putea numi extraterestre.
La fel ca şi Crucea creştină, Steaua lui David sau Mandala hindusă...
Oul Cosmic este un simbol care crează o legătură,
ba chiar mai mult decât o legătură.
Pare să ne indice originea.
Iar într-un final, când ne vom însuşi simbolul Oului Cosmic,
vom fi determinaţi să recunoaştem unitatea întregii Creaţii
şi ideea simplă că toţi avem aceeaşi origine, sămânţa,
sau Oul Cosmic, care s-a spart, s-a împrăştiat
şi care, într-o zi, se va reunifica.
Ar putea fi Oul Cosmic un indiciu important
pentru acel "ceva" ce ne conectează cu alte entităţi din Univers...
entităţi care ar putea fi chiar creatorii noştri?
Dacă da, acestea să le fie intenţiile,
ca pe măsură ce descoperim mai multe,
nu atât despre misterele Universului,
ci despre misterele din interiorul fiecăruia dintre noi,
să ajungem singuri la această concluzie?
Poate că în curând,
vom descoperi că simbolul Oului Cosmic
deţine cheia ascensiunii noastre,
pentru a ne alătura strămoşilor... din Univers.
Următoarele două episoade vor fi traduse cu o întârziere de cca. 3 săptămâni.